प्रथिने हवेत! शाकाहारी लोकांसाठी 5 सुपरफूड्स ठरतील मोठं वरदान, पदार्थांबद्दल जाणून घ्या महत्त्वाची माहिती…

Health : डॉक्टरांच्या म्हणण्यानुसार एकअंडे खाल्ल्याने शरीराला सुमारे 6 ते 7 ग्रॅम प्रथिने मिळतात. पण जे अंडे खात नाहीत, त्यांना प्रथिने कसे मिळतील हा मोठा प्रश्न आहे. पण तथापि, जे लोक अंडी खात नाहीत किंवा ज्यांना अधिक प्रथिने हवी आहेत, त्यांच्यासाठी निसर्गात काही उत्कृष्ट शाकाहारी पर्याय उपलब्ध आहेत. जे तुमच्या घरात देखील सहज उपलब्ध असतात. तर जाणून घ्या असे कोणते 5 पदार्थ आहेत, जे अंड्यांपेक्षा जास्त प्रथिने शरीरास देतात.

चणे: काळे चणे किंवा काबुली चणे, जे आपल्या घरांमध्ये नेहमी वापरले जातात, ते प्रथिनांचा खजिना आहेत. एक कप शिजवलेल्या चण्यांमध्ये सुमारे 15 ग्रॅम प्रथिने असतात. हे दोन अंड्यांपेक्षा जास्त आहे! प्रथिनांसोबतच, त्यात फायबरही भरपूर प्रमाणात असते, ज्यामुळे पचनक्रिया सुधारते. त्यामुळे पोट बराच वेळ भरलेले राहते.

किनोवा (Quinoa) : आजकाल किनोवाला देखील सुपरफूड म्हटले जात आहे. शरीराला आवश्यक असलेल्या सर्व नऊ प्रकारच्या अमिनो ॲसिडने ते समृद्ध आहे. 1000 ग्रॅम किनोवा खाल्ल्याने शरीराला सुमारे 14 ग्रॅम प्रथिने मिळतात. हे एका अंड्याच्या दुप्पट आहे. शिवाय, ते ग्लूटेन-मुक्त आहे, ज्यामुळे ज्यांना वजन कमी करायचे आहे त्यांच्यासाठी हा सर्वोत्तम पर्याय ठरतो.

हेही वाचा – नागरी सुविधांमध्ये कोणतीही तडजोड नाही: नगरसेविका कविता भोंगाळे-पाटील

भोपळ्याच्या बिया: भोपळ्याच्या बिया हे एक वैशिष्ट्यपूर्ण फळ आणि बी आहे. भोपळ्याच्या बियांमध्ये 8.5 ग्रॅम प्रथिने असतात. प्रथिनांसोबतच, त्या जस्त, लोह, मॅग्नेशियम आणि अँटीऑक्सिडंट्सने देखील समृद्ध असतात. त्या संध्याकाळच्या नाश्त्याप्रमाणे खाल्ल्या जाऊ शकतात किंवा सॅलडवर टाकून खाल्ल्या जाऊ शकतात.

पनीर: सोया दुधापासून आणि साध्या दुधापासून बनवलेले पनीर हे प्रथिनांचे उत्तम स्रोत आहेत. १०० ग्रॅम पनीरमधून सुमारे १४ ते १८ ग्रॅम दर्जेदार प्रथिने मिळतात. जे लोक जिममध्ये जातात आणि मसल्स बनवू इच्छितात, त्यांच्यासाठी हा सर्वोत्तम आहार आहे.

डाळी: आपल्या देशात दररोज शिजवल्या जाणाऱ्या डाळी, चणे आणि राजमा या प्रथिनांनी समृद्ध आहेत. अर्धा कप शिजवलेल्या डाळीतून शरीराला सुमारे 8 ते 9 ग्रॅम प्रथिने मिळतात. जे लोक अंडी खाऊ शकत नाहीत किंवा ज्यांना रोजच्या आहारात विविधता हवी आहे, ते आपल्या आहारात या पाच प्रकारच्या पदार्थांचा समावेश करून प्रथिनांची कमतरता सहज भरून काढू शकतात. पण आहारात कोणतेही बदल करण्यापूर्वी डॉक्टरांचा सल्ला नक्की घ्या.